Divendres cultural A.E.Talaia
Presentació del núm.300 de la revista de l'A.E Talaia i seguidament, la projecció de "Marathon des sables". L’activitat programada és a les 20 hores al local social de l'Agrupació i es presenta el núm.300 de la revista, que inclou un nou format de l’edició pel que fa al color i tractament de textos i imatges. Podeu consultar altres revistes editades per l’agrupació en l’hermeroteca digital de l’entitat. La trajectòria de publicació de revistes que tenen és llarga, ja que la primera edició va ser l'any 1957. Tot seguit, a les 20.30 hi haurà la projecció de “Marathon des Sables”, en la que s’expliquen vivències i experiències al Sàhara. La projecció és a càrrec de Iolanda Melenchón i Enric Corominas de l’A.E.Talaia. Organitza el Grup Espelelògic Talaia (GET).
Visites guiades a la Planta Noble del Museu Romàntic Can Papiol
- Divendres 20 de maig: de 10 a 13 hores, i de 16 a 18 hores.
- Dissabte 21 de maig: de 10 a 13 hores, i de 16 a 18 hores.
- Diumenge 22 de maig: de 10 a 14 hores.
Dissabte 21 de maig a les 23 hores, al pavelló Municipal d’Esports es podrà participar en les activitats organitzades per Nits Joves: al Rocòdrom. Mur artificial d’escalada, i al Torneig Flat Skate (2 euros la inscripció). Les inscripcions són per correu electrònic o als telèfons: 93.814.00.00 (extensió:3370) i/o al 620.573.256. Si voleu consultar altres activitats que organitzen, Nits Joves també està al Facebook.
Exposicions d’art i fotografia en actiu
La Sala, centre d’art contemporani. Activitats i exposicions permanents de la programació març-juliol 2011:
- Sala de les Voltes. Ouka Leele, inèdita.
- Sala de les Columnes: Somnis de Grafit. La màgia de la imatge i la paraula. Lola Roig,
i Nascita del Giorno de Miquel Ferrino.
- Sala Oberta: Docu-me.nts, de David Simon, Lúa Ocaña, Isidre García,
Noelia Pérez i Daniel Laurinc.
* Els horaris d’accés són dimarts a dissabte de 18 a 21 hores, i dissabte, diumenges i festius d’11 a 14 hores.
Ateneu popular vilanoví: Mostra fotogràfica itinerant “Txexènia, trenquem el silenci”, de la mà de la Lliga dels drets dels pobles.
EMAID, els/les alumnes del Taller de Pintura exposen les seves obres al Centre Cívic de Sant Joan amb l’exposició “Art-Penjat”, en actiu fins el divendres 3 de juny. Es presenten els treballs dels alumnes del taller de pintura de l’Escola Municipal d’Art i Disseny, obres realitzades amb diverses tècniques pictòriques com aquarel·les, acrílics, olis, encàustica i collage, entre d’altres. Enguany, una de les novetats ha estat el disseny de samarretes.
Publicat per Pla del Nucli Antic a 12:58
Etiquetes de comentaris: Activitats cap de setmana, Art i cultura, Dinamització sociocultural, Entitats, Participació ciutadana